બીએસએફના સંપર્ક સુત્રોની માહિતી પ્રમાણે હાલમાં પંજાબમાં બીએસએફની જગ્યા ખાલી છે. ભારત સરકારે તેમને પંજાબ મોકલવા માગે છે, પરંતુ જી એસ મલિક પંજાબ જવા માગતા નથી, તેમને બીએસએફમાં પણ ગાંધીનગર જ રહેવુ છે. હાલમાં બીએસએફમાં ગુજરાત કેડરના અધિકારી અજય તોમર છે. તેઓ ગુજરાત કેડરમાં પાછા ફરવાના છે. જી. એસ. મલિક પોતાની વગનો ઉપયોગ કરી પોતાને ગાંધીનગરમાં જગ્યા મળે તેવા પ્રયત્ન પોતાના રાજકિય આકાઓ મારફતે કરી રહ્યા હતા. આમ પોતાની જીદ પુરી કરવા માટે જી. એસ. મલિક રોકાઈ રહ્યા છે હોવાની ચર્ચા છે. પરંતુ જ્યારે નાના કર્મચારી સામે કાર્યવાહી કરવાની હોય ત્યારે ગૃહ વિભાગ માનવીય ધોરણો પણ બાજુએ મુકી કાયદાની ભાષામાં જ વાત કરે છે, પણ મલિકના કિસ્સામાં કાયદો અપવાદ બની રહ્યો હોય તેમ લાગી રહ્યું છે.